NARIADENIE KOMISIE (ES) č. 1570/2005
z 27. septembra 2005,
ktorým sa opravuje nariadenie (ES) č. 2104/2004 o podrobných pravidlách uplatňovania nariadenia Rady (ES) č. 639/2004 o riadení rybárskych flotíl zaregistrovaných v najvzdialenejších regiónoch Spoločenstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), najmä na jeho článok 11 ods. 5,
so zreteľom na nariadenie Rady (ES) č. 639/2004 z 30. marca 2004 o riadení rybárskych flotíl zaregistrovaných v najvzdialenejších regiónoch Spoločenstva (2), najmä na jeho článok 1 ods. 2 a článok 4 ods. 3,
keďže:
(1)
Nariadenie Komisie (ES) č. 2104/2004 (3) ustanovuje podrobné pravidlá uplatňovania pre riadenie rybárskych flotíl v najvzdialenejších regiónoch do 31. decembra 2006 a najmä zavádza osobitné referenčné úrovne pre každý segment flotily v najvzdialenejších regiónoch Francúzska, Portugalska a Španielska.
(2)
V prílohe k nariadeniu (ES) č. 2104/2004 sú názvy dvoch segmentov flotily pre francúzsky región La Réunion chybné a mali by sa opraviť. Táto oprava by sa mala uplatňovať spätne a prevádzkovateľov nijako nepoškodí.
(3)
Opatrenia ustanovené v tomto nariadení sú v súlade so stanoviskom Riadiaceho výboru pre rybné hospodárstvo a akvakultúru,
PRIJALA TOTO NARIADENIE:
Článok 1
Príloha k nariadeniu (ES) č. 2104/2004 sa nahrádza textom uvedeným v prílohe k tomuto nariadeniu.
Článok 2
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
Uplatňuje sa od 1. januára 2003.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. septembra 2005